**ТЕХНИЧЕСКИ СПЕЦИФИКАЦИИ И ИЗИСКВАНИЯ**

**Поръчката се обявява във връзка с Директива (ЕО) 72/2009 за осъществяване на процеса по смяна на доставчик на електрическа енергия, Закона за Енергетиката ЗЕ/17.07.2013г. и решение на ДКЕВР от 28.06.2013г. за доставка на електрическа енергия за свободния пазар. Чрез поръчката се цели понижаване на разходите за електроенергия и максимална пазарна стабилност на Възложителя. Към датата на подаване на оферта по настоящата обществена поръчка, Участниците трябва да отговарят на условията на чл. 58 от ПТЕЕ.**

1. **Обособена позиция № 1 „Избор на доставчик на активна нетна електрическа енергия и координатор на балансираща група за ниско напрежение на обекти на Министерство на околната среда и водите“**

**1.1.** Прогнозно количество за доставка на електрическа енергия – ниско напрежение за срока на изпълнение на договора за **24 месеца е около:** **1 160 326 kWh- /5%/ 1218 343**

**1.2.** Място на изпълнение на доставките:

* административна сграда в гр. София, бул. „Княгиня Мария Луиза“ № 22.
* административна сграда в гр. София, ул. „Уилям Гладстон“ № 67.
* обект в с. Брестница, общ. Ябланица, ул. „Иван Данов“ № 1
	1. Консумирана електрическа енергия през предходни 12 месеца: **580 163 kWh** в това число месечно по обекти:

|  |  |  |  |
| --- | --- | --- | --- |
| Месец/Обект | гр. София, бул. „Княгиня Мария Луиза“ № 22 | гр. София, ул. „Уилям Гладстон“ № 67. | с.Брестница, общ. Ябланица, ул.„Иван Данов“ № 1 |
| Септември 2017г. | 34 723 kWh | 7 819 kWh | 14 kWh |
| Октомври 2017г. | 41 723 kWh | 10 075 kWh | 37 kWh |
| Ноември 2017г. | 40 003 kWh | 9 812 kWh | 126 kWh |
| Декември 2017г. | 40 105 kWh | 11 138 kWh | 189 kWh |
| Януари 2018г. | 42 194 kWh | 9 362 kWh | 180 kWh |
| Февруари 2018г. | 39 728 kWh | 10 408 kWh | 313 kWh |
| Март 2018г. | 41 882 kWh | 10 052 kWh | 270 kWh |
| Април 2018г. | 38 158 kWh | 10 869 kWh | 187 kWh |
| Май 2018г. | 38 252 kWh | 6 002 kWh | 12 kWh |
| Юни 2018г. | 38 777 kWh | 7 497 kWh | 11 kWh |
| Юли 2018г. | 39 916 kWh | 8 716 kWh | 16 kWh |
| Август 2018г. | 33 532 kWh | 8 054 kWh | 11 kWh |
| **Общо за 12 месеца** | **468 993 kWh** | **109 804 kWh** | **1 366kWh** |

1. **Обособена позиция № 2 „Избор на доставчик на активна нетна електрическа енергия и координатор на балансираща група за средно напрежение на обекти на Министерство на околната среда и водите“**

**2.1.** Прогнозно количество за доставка на електрическа енергия – средно напрежение за срока на изпълнение на договора за **24 месеца е около:** **235 594 kWh- /5%/ - 247 373**

**2.2.** Място на изпълнение на доставките: архивохранилище в гр. София, кв. Илиянци, НСФХ, бул. „Рожен“ № 1

**2.3.** Консумирана електрическа енергия през предходни 12 месеца: **117 797 kWh** в това число по месеци:

|  |  |
| --- | --- |
| Месец/Обект | гр. София, Национално скално фондово хранилище, бул. „Рожен“ № 1  |
|  | **Изразходвани kWh** |
| Септември 2017г. | 7 421 kWh  |
| Октомври 2017г. | 9 097 kWh  |
| Ноември 2017г. | 10 869 kWh |
| Декември 2017г. | 12 847 kWh  |
| Януари 2018г. | 13 104 kWh  |
| Февруари 2018г. | 11 530 kWh |
| Март 2018г. | 12 186 kWh  |
| Април 2018г. | 9 622 kWh  |
| Май 2018г. | 8 082 kWh  |
| Юни 2018г. | 7 441 kWh  |
| Юли 2018г. | 7 585 kWh |
| Август 2018г. | 8 013 kWh |
| **Общо за 12 месеца** | **117 797 kWh** |

 **2.4.** Срок на поръчката – 24 месеца считано от датата на регистрация на първия товаров график за доставка.

 **2.5.** Цената на електроенергията за срока на договора не подлежи на увеличение.

 **2.6.** Възложителят заплаща на изпълнителя по банков път дължимите суми в срок от 20 работни дни след получаване на фактурата.

1. **Изисквания към изпълнението на доставките на активна нетна електрическа енергия и по двете обособени позиции.**

Изпълнителят се задължава да доставя договореното количество активна нетна електрическа енергия в местото за доставка съгласно Правилата за търговия с електрическа енергия (ПТЕЕ) и техническите спецификации и изисквания на възложителя.

Изпълнителите в процедурата трябва да са лицензирани като търговец на електрическа енергия съгласно чл. 39, т. 13, във връзка с чл. 69 и чл. 69а от Закона за енергетиката (ЗЕ) и координатор на стандартна балансираща група.

**3.1**. Изпълнителят на доставките следва да изготви всички необходими документи и да осъществи пълната процедура за извеждане и регистрация на обектите на възложителя на свободния пазар на електроенергия.

**3.2.** Изпълнителят трябва да включи възложителя в своя стандартна балансираща група, на която е координатор, без възложителят да заплаща такса за регистрация и участие.

**3**.**3.** Изпълнителят следва да извършва прогнозиране на потреблението и да администрира графиците, които се известяват (регистрират) в Електроенергийния системен оператор (ЕСО), в които са отразени дневни нетни количества активна електрическа енергия на средно и ниско напрежение и обмена на информация с лицензираното Електроразпределително предприятие (ЕРП) и ЕОС на територията, на която се намира съответната измервателна точка.

**3.4.** Изпълнителят трябва да поеме за своя сметка разходите за балансиране както в групата, така и пред ЕСО, и да отговаря изцяло за небалансите.

**3**.**5.** Изпълнителят се задължава да осигури на възложителя ефективно участие в балансираща група, без заплащане на такса за това участие.

**3**.**6.** Изпълнителят следва да осигурява непрекъснатост на електроснабдяването и да доставя електрическа енергия с качество и по ред съгласно предвиденото в Закона за енергетиката (ЗЕ), Правилата за търговия с електрическа енергия (ПТЕЕ) и Правилата за измерване на количествата електрическа енергия (ПИКЕЕ).

**3**.**7.** Изпълнителят се задължава в издаваните от него ежемесечни фактури за всеки обект на възложителя да посочва на отделен ред, изразходваната електрическа енергия (Н.Н. или Ср.Н.) за определения месец, отчетена по измервателни уреди на съответната измервателна точка, по определената в договора единична цена за един МВтч. Както и съответните такси, нормативно определените разходи за пренос и достъп, акциз по чл. 20, ал. 2, т. 17 от ЗАДС и определената с решения ДКЕВР такса (цена) „задължения към обществото“, както и всички мрежови услуги с подробна разбивка съгласно чл. 20 съгласно Правилата за търговия с електрическа енергия (ПТЕЕ) и Правилата за измерване на количествата електрическа енергия (ПИКЕЕ).

**3**.**8.** Изпълнителят трябва да може да осигури цялото прогнозно количество електрическа енергия по съответната обособена позиция.

**3**.**9.** Прогнозните количества електрическа енергия по съответната обособена позиция по никакъв начин не ангажират възложителя да ги усвои, както и по никакъв начин не ограничава потреблението на възложителя само в техните рамки.

***Забележка:***

● Всяко посочване в документацията за обществената поръчка като цяло на стандарт, спецификация, техническа оценка, техническо одобрение или технически еталон следва да се чете и разбира „или еквивалентно/и“.

● Съдържащо се в документацията за обществената поръчка посочване на конкретен модел, източник или специфичен процес, който характеризира оборудването или услугите, предлагани от конкретен потенциален изпълнител, търговска марка, патент, тип или конкретен произход или производство, което облагодетелства или елиминира определени лица или някои продукти, следва да се чете и разбира „или еквивалентно/и“.

● Когато участник с офертата си предлага еквивалентно на поставено в техническите спецификации изискване за стандарт, спецификация, техническа оценка или техническо одобрение, международни стандарти или други стандартизационни документи, установени от европейски органи по стандартизация, той трябва да докаже в своята оферта с подходящи средства, включително чрез протокол от изпитване орган за оценяване на съответствието или сертификат, издаден от такъв орган, че предложеното от него решение удовлетворява по еквивалентен начин изискванията, определени в Техническата спецификация.

● Когато участник с офертата си предлага еквивалентни на поставени в техническите спецификации работни характеристики или функционални изисквания, включително екологичните, които съответстват на български стандарт, въвеждащ европейски стандарт, европейска техническа оценка, обща техническа спецификация, международен стандарт или стандартизационен документ, установен от европейски орган по стандартизация, ако участникът докаже в своята оферта с подходящи средства, включително чрез протокол от изпитване от орган за оценяване на съответствието или сертификат, издаден от такъв орган, че предложените от него стандартизационни документи се отнасят до определените от възложителя изисквания за работни характеристики и функционални изисквания.

● Възложителят ще приема и други подходящи доказателства, когато участникът по независещи от него причини няма възможност да осигури сертификатите или протоколите от изпитване или няма възможност да ги получи в съответните срокове и при условие, че участникът докаже, че услугите отговарят на изискванията или критериите, свързани с изпълнението на поръчката.